Senekal-beskuldigde vir sielkundige waarneming verwys | Maroela Media
André Pienaar en Stefanus Johannes (SJ) Fourie wat vroeër in hegtenis geneem is in verband met verlede jaar se oproer in Senekal in die Vrystaat, het Maandag weer in die plaaslike landdroshof verskyn.
Pienaar en Fourie word aangekla vir hul beweerde betrokkenheid by geweld in die dorp toe twee beskuldigdes in die Brendin Horner-moord vir die eerste keer in die hof verskyn het.
Die saak is nou uitgestel in afwagting van 'n sielkundige evalueringsverslag. Pienaar (55) se regsverteenwoordiger het vroeër gevra dat hy vir sielkundige waarneming verwys word.
Phaladi Shuping, woordvoerder van die Nasionale Vervolgingsgesag (NVG), sê Pienaar se regsverteenwoordiger het tydens gister se hofverskyning gesê sy het twee datums bevestig waarop haar kliënt 'n psigiater sal spreek.
Die datums is onderskeidelik 16 en 23 April.
Johan Niemann, Fourie se regsverteenwoordiger, het aan Maroela Media gesê die saak is tot 7 Mei uitgestel. Volgens Niemann was daar gister geen oproerigheid buite die hof nie.
'n Polisievoertuig is die dag van die verdagtes in die Horner-moord se eerste hofverskyning omgekeer. Die voertuig het aan die brand geraak, terwyl skade glo ook aan die hofgebou aangerig is.
Bietjie erg die beskrywing van die "misdade" teenoor wat regtig daar gebeur het?
Baie sterkte vir hierdie twee manne – ek hoop julle regsverteenwoordigers hou julle uit die tronk agv ons dubbelstandaard regering se greep om ons Afrikaners se nekke.
En die werklike moordenaars word mag en daad beskerm
Dan moet die hele EFF verwys word! Klagtes 'n absolute klug
Word die EFF aangekla, omdat hulle die plaas brande aangehits het? Wat se skade is daar aan gerig??? Of is nou weer n eensydige ding?